[भाख मुकदे-सार गै भागां बे-होश होइयै डिग्गी पौन्दी ऐ इक्क दम सन्नाटा-न्हेरा! किश पलें परैन्त मंच उप्पर रंग-बरगीयां रोशनियां नच्चन लगी पौंदिया न सारे ग्रां आले द्रोड़दे औन्दे न, डिगदे ढौंदे, ए सब किश मूक अभिनय कन्ने कीता जन्दा ऐ। बिजली कड़कने दी बुआजा कन्ने लोकें दियां, कालजै गी फाड़ने आलियां चीखां, सब्भै डुब्बै करदे न,--अस... डुब्बै करने आं... अस सारे, कोई बचाओ, बचाओ। बचाओ असेंगी, ओ मेरा जागत... बचाओ... उसने दुद्ध बी नेंथा पीते दा... बचाओ... करलद्द पेदा ऐ, इसदे बिच्च भागां बी ऐ मुरकु बी।]